Kvalsundbrua

Kvalsundbrua je visutý most v blízkosti Kvalsundu v nórskom kraji Finnmark. Most premosťuje prieliv Kvalsundet oddeľujúci ostrov Kvaløya od Škandinávskeho polostrova. Nachádza sa západne od dediny Kvalsund a 25 km južne od mesta Hammerfest. Most bol otvorený v roku 1977 a jeho celková dĺžka je 741 m. Má 11 rozpätí, najväčšie rozpätie má dĺžku 525 m. V najvyššom bode sa mostovka nachádza 26 m nad hladinou prielivu, severný pylón má výšku 97 m a výška južného pylóna je 81 m. Je najsevernejším visutým mostom sveta a jeho hlavné rozpätie bolo do dokončenia zaveseného mosta Skarnsundbrua najdlhším v krajine (v súčasnosti ôsme). Referencie Externé odkazy Kvalsund Bridge v databáze Structurae Kvalsund Bridge v databáze Bridgemeister